Pali Aikės vulkaninis laukas

Pali Aikės vulkaninis laukas () – vulkaninis laukas Argentinoje ir Čilėje, pietų Patagonijoje, į pietvakarius nuo Rio Galjegoso, šiauriau Magelano sąsiaurio. Vulkaninis laukas užima 4500 km² plotą,D’Orazio, Massimo; Agostini, Samuele; Mazzarini, Francesco; Innocenti, Fabrizio; Manetti, Piero; Haller, Miguel J; Lahsen, Alfredo (30 June 2000). „The Pali Aike Volcanic Field, Patagonia: slab-window magmatism near the tip of South America“. Tectonophysics. 321 (4): 407–427. nusidriekęs iš šiaurės vakarų į pietryčius 120 km. Teritoriją dengia iki 120 m storio lavos sluoksnis. Būdingas plokštikalnių reljefas su stačiašlaitėmis įdubomis bei ežerais. Išlikę erozijos smarkiai paveiktų ugnikalnių kūgių – Kvadrado, Domeikos, Gajaus ir Filipio. Rastos 467 vulkaninės angos. Susidarę įvairūs vulkaniniai dariniai – marai, tufo žiedai, šlakiniai kūgiai, lavos tuneliai, hornitai, kauburiai.

Pali Aikės vulkaninis laukas susidarė dėl Vakarų Čilės pakilumos ir Peru–Čilės lovio sandūros. Vulkaninis aktyvumas čia prasidėjo prieš 3,78 mln. metų, o paskutiniai vulkanizmo požymiai aptikti iš holoceno (maždaug prieš 3400 metų).Zolitschka, Bernd; Schäbitz, Frank; Lücke, Andreas; Corbella, Hugo; Ercolano, Bettina; Fey, Michael; Haberzettl, Torsten; Janssen, Stephanie; Maidana, Nora (1 July 2006). „Crater lakes of the Pali Aike Volcanic Field as key sites for paleoclimatic and paleoecological reconstructions in southern Patagonia, Argentina“. Journal of South American Earth Sciences. 21 (3): 294–309. Vulkaninis aktyvumas čia dar gali atsinaujinti (viename 2016 m. moksliniame darbe ši vieta įvertinta 18 iš 38 pavojingų dėl vulkanizmo Argentinos vietų).Garcia, Sebastian; Badi, Gabriela (1 November 2021). „Towards the development of the first permanent volcano observatory in Argentina“. Volcanica. 4 (S1): 26.

Pali Aikė – svarbi archeologinė sritis. Čia rasta ~10 000 metų senumo archeologinių radaviečių.Borrero, Luis Alberto; Charlin, Judith E. (2010). Arqueología de Pali Aike y Cabo Vírgenes: Santa Cruz, Argentina. Buenos Aires Dunken.  Viena svarbiausių archeologinių vietų – Felo urvas, kur rasta strėlių antgalių, įvairių gyvūnų kaulų, ylų, grežmtukų, bolų, karoliukų, įvairių akmeninių ir kaulinių įrankių. Taip pat rasta uolų tapybos, petroglifų, erudavusios vulkaninės uolienos naudotos pigmentams gaminti.Oriolo, Sebastián; Ozán, Ivana L.; Schmidt, Burkhard C.; Charlin, Judith E.; Manzi, Liliana M.; Techmer, Kirsten (1 December 2019). „Basalt weathering as the key to understand the past human use of hematite-based pigments in southernmost Patagonia“. Journal of South American Earth Sciences. 96: 102376. 

Čilei priklausanti vulkaninio lauko dalis paskelbta Pali Aikės nacionaliniu parku, Argentinai – Asulio lagūnos provincijos parku.

 Šaltiniai 

Kategorija:Čilės geografija
Kategorija:Argentinos geografija
Kategorija:Vulkanologija